ཡོངས་འཛིན་གྱིས་རང་རྐང་གི་ཕན་གནོད་ལ་གཞིགས་ནས།རྒྱུ་མཚན་གང་རུང་གི་དབང་གིས།དུས་ཡུན་རིང་བོར་བེད་སྤྱོད་མི་བྱེད་པའམ།ཡོངས་འཛིན་གྱིས་ཁྱེད་ཀྱིས་ཞབས་ཕྱིའི་གྲོས་ཆིངས་འདིའི་ཡི་གེ་དང་དགོངས་དོན་ལ་རྒྱབ་འགལ་བྱས་སོང་བར་ངོས་བཟུང་ནས།ཁྱེད་ཀྱི་གསང་ཨང་དང་།རྩིས་ཨང་ངམ་ཞབས་ཕྱི་འདིའི་སྤྱོད་དབངཡང་ན་ཞབས་ཕྱིའི་ཆ་ཤས་གང་རུངམཇུག་སྒྲིལ་བ་མ་ཟད།ཞབས་ཕྱི་འདིའི་ཁྲོད་དུ་ཡོད་པའི་ཁྱེད་ཀྱི་ཆ་འཕྲིན་ནང་དོན་གང་རུང་གསུབ་པར་བྱེད་ངེས་ཡིན།ཞབས་ཕྱིའི་གྲོས་ཆིངས་འདིའི་གཏན་ཁེལ་གང་རུང་གཞིར་བཟུང་ནས་འདོན་སྤྲོད་བྱས་པའི་ཞབས་ཕྱི་ལ།སྔོན་ཚུད་ནས་བརྡ་སྦྱོར་མ་བཏང་ཡང་བར་མཚམས་འཇོག་པའམ་མཇུག་སྒྲིལ་བྱས་ཆོག་པར་ཁྱེད་རང་མོས་མཐུན་བྱེད་དགོས།ཡོངས་འཛིན་གྱིས་ཁྱེད་ཀྱི་རྩིས་ཨང་དང་ཁྱེད་ཀྱི་རྩིས་ཨང་ནང་གི་འབྲེལ་ཡོད་ཆ་འཕྲིན་དང་ཡིག་ཆ་ཐམས་ཅད་འཕྲལ་མར་སྒོ་རྒྱག་པའམ་གསུབ་པ་དང་།ཡང་ན་གོང་སྨོས་ཡིག་ཆའམ་ཞབས་ཕྱི་འདི་མུ་མཐུད་དུ་བེད་སྤྱོད་པར་བཀག་འགོག་བྱེད་ཆོག་པར་ཁྱེད་ཀྱིས་མོས་མཐུན་བྱེད་དགོས།དེ་ལས་གཞན།གལ་ཏེ་ཞབས་ཕྱི་འདིའི་བེད་སྤྱོད་ཀྱི་བར་མཚམས་ཆད་པའམ་མཇུག་སྒྲིལ་བ་དང་།ཡང་ན་ཁྱེད་ཀྱི་རྩིས་ཨང་དང་འབྲེལ་ཡོད་ཆ་འཕྲིན་དང་ཡིག་ཆའི་སྒོ་བརྒྱབ་པའམ་མེད་པར་བཟོས་པར་ཁྱེད་ཀྱིས་མོས་མཐུན་བྱེད་དགོས་ཤིང་།ཡོངས་འཛིན་གྱིས་ཁྱེད་ཉིད་དམ་ཕྱོགས་གསུམ་པ་སུ་ལའང་འགན་ལེན་མི་བྱེད།